text: Banedanmark: Togene kører normalt søndag
  24 maj 2014 kl. 09.19
  Banedanmark er blevet færdig med reparationerne på den ene spor mellem Fredericia og Vejle. Det betyder, at togene kører normalt søndag.
  Næsten lige under Vejlefjordbroen fik kraftige regneskyl natten til fredag jorden til at skride lige ved togbanen. Skaderne er dog ikke alvorlige, og derfor kunne Banedanmark færdiggøre arbejdet inden lørdag eftermiddag.
  Togene kan igen køre på sporet, selvom det går lidt langsomt.
  Der er indsat togbusser hele lørdagen, som erstatter regionaltogene. Intercity-togene kører med forsinkelser på strækningen mellem Fredericia og Vejle.
  